    “Máṣe gbagbe ohun gbogbo tí mo bá ọ sọ wọ̀nyí ìwọ ọmọ mi. Kí Ọlọ́run má kọ, àtúnrí, bí Olódùmarè kò bá kọ àtúnrí, a jẹ́ pé n ó tún ffi ojú mi rí ọ, ṣùgbọ́n ikú kìí dá ọjọ́, bẹ́ẹ̀ ni àrùn kìí dá o ṣù, Ẹlẹ́dàá ló mọ ọjọ́ àtisùn ẹni. A kìí mọ, bí o ba dé tí o bá sì gbọ́ pé mo ti kú, máṣe ba ara jẹ́, ṣu òṣùká pàtàkì kí o gbé ẹrù mi bí ọkùnrin. Ní gbogbo ìgbésí ayé rẹ tí ó bá sì kù, tọ́jú ìwà rẹ, máṣe bá ojú kòkòrò ṣe àjọpín, nítorí ojúkòkòrò ti lu òfin kẹẹ̀wá Olódùmarà, òun dàbí ọ̀mùtí ènìyàn tí ó ṣẹ̀ṣẹ̀ fẹ́ lọ mọ ìlú Èkó, tí o wọ reluwé, nígbà tí ó dé ibi tí à ń pè ní Ìdó, ó sọ̀kalẹ̀, ó kọjú sí Èkó, nígbà tí o sì dé o ń afá tí ó wà lórí omi ọ̀sà, o ń wo ìhín wo ọ̀hún, kò fi ojú sí ibi tí ó ń lọ, nígbẹ̀yìn, ó dúró, ó yọjú lórí afá, o tún ṣe, ó gun orí irin gíga tí wọ́n fi mú afá dúró, ó ń rẹ́rìn-ín lẹ́yìn náà, ó doríikodò, o ń fì dùgbẹ̀, ibi tí o ti ń fì dùgbẹ̀, ọwọ́ já, ó tàkìtì, ó di inú odò ẹja ríi, ẹja gbée mi ẹranko ńlá tún rí ẹjà, ẹranko ńlá ggbé ẹja mi, ejò ńlá mìíràn tún rí ẹranko, ejò ńlá tún gbé ẹranko mi, ẹja inú òkun wá bá ẹja inú ọ̀sà seré, ó rí ejò, ó tún gbé ejò mi, nígbà tí ó padà dé inú òkun, ó ti sanra, ẹja mìíràn tún rìí, ó tún gbé e mì, àsẹ̀yìnwá àsẹ̀yìnbọ̀ àwọn apẹja rí ẹja ńlá yìn, wọn pa á, wọ́n wọ́ ọ sí òkè, wọn mú ọ̀bẹ wọ́n la inú ẹja. Bẹ́ẹ̀ ni wwọ́n la inú ẹja tí wọ́n tún bá ẹja, ti wọn tún la inú ẹja tí eọ́n bá ejò, tí wọ́n la inú ejò tí wwọ́n bá ẹranko, tíi wọ́n la inú ẹranko tí wọ́n bá ẹja, tí wọ́n la inú ẹja tí wọ́n ba ọ̀mùtí ènìyàn tí ó ku giliti bí olójúkòkòrò tí o ń lẹ́pa ohun ìní ọmọnìkejì rẹ̀ tí ó sáré tí ó sáré títí tí ó fi ojú gún igi. Ssọ́ra nípa ojúkòkòrò, máa sá fún un, ó búru ju májèlé lọ.
    “Mase gbagbe ohun gbogbo ti mo ba o so wonyi iwo omo mi. Ki Olorun ma ko, atunri, bi Olodumare ko ba ko atunri, a je pe n o tun ffi oju mi ri o, sugbon iku kii da ojo, bee ni arun kii da o su, Eledaa lo mo ojo atisun eni. A kii mo, bi o ba de ti o ba si gbo pe mo ti ku, mase ba ara je, su osuka pataki ki o gbe eru mi bi okunrin. Ni gbogbo igbesi aye re ti o ba si ku, toju iwa re, mase ba oju kokoro se ajopin, nitori ojukokoro ti lu ofin keewa Olodumara, oun dabi omuti eniyan ti o sese fe lo mo ilu Eko, ti o wo reluwe, nigba ti o de ibi ti a n pe ni Ido, o sokale, o koju si Eko, nigba ti o si de o n afa ti o wa lori omi osa, o n wo ihin wo ohun, ko fi oju si ibi ti o n lo, nigbeyin, o duro, o yoju lori afa, o tun se, o gun ori irin giga ti won fi mu afa duro, o n rerin-in leyin naa, o doriikodo, o n fi dugbe, ibi ti o ti n fi dugbe, owo ja, o takiti, o di inu odo eja rii, eja gbee mi eranko nla tun ri eja, eranko nla ggbe eja mi, ejo nla miiran tun ri eranko, ejo nla tun gbe eranko mi, eja inu okun wa ba eja inu osa sere, o ri ejo, o tun gbe ejo mi, nigba ti o pada de inu okun, o ti sanra, eja miiran tun rii, o tun gbe e mi, aseyinwa aseyinbo awon apeja ri eja nla yin, won pa a, won wo o si oke, won mu obe won la inu eja. Bee ni wwon la inu eja ti won tun ba eja, ti won tun la inu eja ti eon ba ejo, ti won la inu ejo ti wwon ba eranko, tii won la inu eranko ti won ba eja, ti won la inu eja ti won ba omuti eniyan ti o ku giliti bi olojukokoro ti o n lepa ohun ini omonikeji re ti o sare ti o sare titi ti o fi oju gun igi. Ssora nipa ojukokoro, maa sa fun un, o buru ju majele lo.